Enya (nombre artistico d'Eithne Padraigín Ní Bhraonáin,  en irlandés, anglizato como Enya Patricia Brennan), naixita de Gaoth Dobhair (Contae Dhún na nGall, Irlanda) o 17 de mayo de 1961, ye una destacata cantaire, compositora y musico irlandesa de musica celta y New Age. Alazetó a suya carrera musical fendo parte d'o grupo Clannad, que en realidat yera formato por miembros d'a suya familia, antis de continar-la en solitario. Se fació conoixita internacionalment con a suya banda sonora t'o decumental The Celts d'a British Broadcasting Corporation y que s'editó como disco mesmo antis d'estrenar-se a serie, con a-saber-lo d'exito, plegando a tener a suya maxima difusión internacional con o suyo disco Watermark.